[{"text_idx": "#000002", "text": "Ers i'r tri cyflwynwydd ffarwelio am borfeydd bras Amazon, mae'r cyflwynydd pengoch a'i di\u0302m cynhyrchu wedi bod yn chwilio am gyd-gyflwynydd i'r sioe sy'n cael ei gwerthu i wledydd ar hyd a lled y byd."}, {"text_idx": "#000003", "text": "Yr actor Americanaidd Matt LeBlanc, gynt o 'Friends', sydd wedi ei ddewis er gwaethaf awgrymiadau Cymreig Cymru Fyw! Beth 'dych chi'n feddwl o'n rhestr ddethol ni?"}, {"text_idx": "#000004", "text": "Roedd e'n gweithio mewn garej am flynyddoedd felly mae cyflwynydd poblogaidd BBC Radio Cymru yn hen gyfarwydd a\u0302'r hyn sydd yn g'neud i injian redeg yn esmwyth. Wel mi ddyle fe fod! Fe allai gynnig gwneud eitem wythnosol gyda Bois y Loris, ta fyddai Chris yn meddwl ei fod e'n siarad drwy'i het? Top Ger amdani!"}, {"text_idx": "#000006", "text": "Mae 'Top Gear' yn rhagori ar stynts yn ymwneud a\u0302 phob math o gerbydau gwahanol. Gan bod Chris Evans yn dipyn o olffiwr yn ei amser sbar, beth am rasus bygis? Efallai y byddai cyn-wythwr Cymru Andy Powell ar gael i roi gwersi? Siawns ei bod hi'n fwy diogel i'w gyrru ar y trac nac ar yr M4."}, {"text_idx": "#000007", "text": "Disgrifiad o\u2019r llun, \"Allan o'r ffordd! Mae gen i glyweliad ar gyfer job 'Top Gear'\""}, {"text_idx": "#000008", "text": "Dyma i chi w\u0302r fyddai'n dod yn agos at frig siart 'Gyrrwyr Cyflym' y rhaglen - Gwyndaf Evans, y cyn yrrwr rali o Ddinas Mawddwy. Mi fyddai'n rhoi esgus da iddo fedru dilyn hynt a hynt ei fab Elfyn yn fwy manwl wrth iddo fo gystadlu ym Mhencampwriaeth Rali\u0308o WRC y Byd heb son am roi ei farn arbenigol am rai o'r cerbydau diweddara ar y farchnad."}, {"text_idx": "#000010", "text": "Dydy strydoedd Caerdydd ddim wedi bod 'run fath ers i Maureen Rees fentro dysgu gyrru dan oruchwyliaeth y dyn mwya amyneddgar yn y byd - ei gw\u0302r Dave. Gyda'i phersonoliaeth fyrlymus a'i hagwedd unigryw tuag at foduro mi fyddai hi'n sicr yn cadw Chris ar flaenau ei draed... wel falle byddai un droed yn hofran uwchben y bre\u0302c, rhag ofn!"}, {"text_idx": "#000011", "text": "Disgrifiad o\u2019r llun, \"Pa un yw'r bre\u0302c eto Dave?\""}, {"text_idx": "#000012", "text": "Fyddai Trefor yn barod i adael 'Gwlad yr Astra Gwyn' am fyd y Ferrari a Bugatti Veyron? Mi fyddai'n gallu gwrando ar holl gyfrinachau'r gwesteion tra'n eu cludo'n ddiogel i'r stiwdio... ond fyddai'r 'tips' yn fwy nac ar strydoedd Bangor?"}, {"text_idx": "#000013", "text": "Fel arbenigwr ar geir ail law mi fydda Gari yn gallu rhannu cyngor doeth gyda'r gwylwyr. Mae o hefyd yn dipyn o hanesydd fyddai'n gallu olrhain hanes rhai o'r cynllunwyr a'r dyfeiswyr disglair. Gyda'i gefndir busnes a'i brofiad darlledu ar Radio Cymru bob amser cinio Dydd Llun fe allai holi rhai o fawrion y diwydiant ceir gan ddadwneud y jargon."}, {"text_idx": "#000014", "text": "Mae ganddyn nhw bartneriaeth lwyddiannus ar soffa 'The One Show'. Ydi hi'n bryd i Chris Evans ac Alex Jones gyflwyno ail raglen gyda'i gilydd? Does ganddom ni ddim syniad beth mae Alex yn ei wybod am geir ond mae hi wedi cael digon o bractis gyrru wrth yrru no\u0302l a blaen cyhyd o Lundain i Gaerdydd!"}, {"text_idx": "#000015", "text": "Disgrifiad o\u2019r llun, \"Ble ma' 'reverse' ar y car 'ma?\""}, {"text_idx": "#000016", "text": "Prif StraeonBangor: Miloedd yn gorymdeithio dros Gymru annibynnolCyhoeddwyd4 awr yn o\u0302lAnafiadau difrifol i ddwy, 11, ar o\u0302l gwrthdrawiadCyhoeddwyd3 awr yn o\u0302l'Mewn ac allan o'r ysbyty gydag haint dw\u0302r cronig'Cyhoeddwyd12 awr yn o\u0302l"}, {"text_idx": "#000018", "text": "Anafiadau difrifol i ddwy, 11, ar o\u0302l gwrthdrawiad"}, {"text_idx": "#000021", "text": "Ras drwy Kenya yn 'ehangu bywyd'"}, {"text_idx": "#000022", "text": "Ifan Phillips a'i bositifrwydd i'r dyfodol"}, {"text_idx": "#000026", "text": "Pa ochr i'r ffens? Portread artist dur o'r byd wedi Brexit"}]